BECKWITH] TEXT AND TRANSLATION 589 
A no keia olelo a kona kaikuahine muli loa, manao iho la oia, ua 
pono ka olelo a kona kaikuahine. Aka, no ke ake nui o Kaonohiokala 
e kaawale aku oia i kahi e, i mea e ike oleia’i kona kalohe ana, nolaila, 
hailona aku la oia i kona mai Kaikuahine, a o ka mea e ku ai ka 
hailona, oia ke hoi iloko o Kealohilani. 
I aku la o Kaonohiokala i kona mau kaikuahine, “E hele oukou e 
u-u mai i pua Kilioopu, aole e hui i ko oukou hele ana, e hele oukou 
ma ke kaawale kekahi i kekahi, a loaa, alaila, e hoi mai ko oukou 
mua a haawi mai ia’u, e like me ko hanau ana, pela oukou e heleai, 
a pela no hoi oukou ke hoi mai, a o ka mea loihi o kana Kilioopu, oia 
ke hoi i Kealohilani.” 
Hele aku Ja kela a me keia o lakou ma ke kaawale, a hoi mai la 
e like me ka mea i oleloia ia lakou. 
Hele aku la ka mea mua, a huhuki mai la elua iniha paha ka loihi 
o kana, a o ka lua hoi, huhuki mai la, a oki ae la i kana Kilioopu 
ekolu iniha a me ka hapa paha; a o ke kolu hoi, huhuki mai la i 
kana Kilioopu, elua iniha paha ka loihi; a o ka eha o lakou hookahi 
iniha paha ka loihi o kana, a o Kahalaomapuana hoi, aole oia i 
huhuki mai ma ke Kilioopu loloa, huhuki mai la oia ma ka mea 
ili loa, ekolu kapuai paha kona loa; a oki ae la oia i ka hapalua 
o kana, a hoi aku la, me ka manao o kana Kilioopu ka pokole. 
Aka, i ka hoohalike ana, kiola aku la ka mua i kana imua o ko 
lakou kaikunane, ike aku la o Kahalaomapuana i ka ka mua, he mea 
kahaha loa ia ia, nolaila, momoku malu ae la oia i kana iloko o kona 
aahu, aka, ua ike aku la kona kaikunane i kana hana, i aku la, “E 
Kahalaomapuana, mai hana malu oe, e waiho i kau Kilioopu pela.” 
Kola aku la na mea i koe i ka lakou, aka, o Kahalaomapuana, aole 
i hoike mai, 1 mai nae “Ua ku ia’u ka hailona.” 
A no keia mea, koi aku la oia 1 kona kaikunane e hailona hou; e 
hailona hou ana, ku hou no ia Kahalaomapuana ka hailona; aole 
olelo i koe a Kahalaomapuana, no ka mea, ua ku ka hailona ia ia. 
Oia hoi, he mea kaumaha nae ia Kahalaomapuana, ke kaawale 
ana’ku mai kona noho Alii aku, a me na makaainana, no ka mea, ua 
hoopovliia ko ke Alii wahine naau makemake ole e hoi i Kealohilani 
e ka hailona. 
A i ka la o Kahalaomapuana i hoi ai i Kealohilani, kuuia mai la 
ke anuenue mai luna mai a hiki ilalo nei. - 
Ta manawa, hai aku la oia i kana olelo imua o kona kaikunane, 
me ka i aku, “E.ku ke alanui o kuu Lani pela, e kali no na la he umi, 
e hoakoakoaia mai na’lii, a me na makaainana a pau, i hoike aku ai 
wau 1 ko’u aloha nui ia lakou mamua o kou lawe ana aku ia‘u.” 
A ike iho la o Kaonohiokala, ua pono ka olelo a kona kaikuahine 
hooholo ae la oia i kona manao ae; alaila, lawe houia aku la ke alanui 
iluna me kona kaikunane pu. 
